ai4bharat/Pralekha huggingface dataset:
குடியரசுத் துணைத் தலைவர் செயலகம்
நமது உடல்நலனுக்கு நல்ல காற்றோட்டம் மற்றும் சூரிய வெளிச்சம் முக்கியம் என்பதை கொவிட்-19 நமக்கு கற்று கொடுத்துள்ளது: குடியரசு துணைத் தலைவர்
நமது உடல்நலனுக்கு நல்ல காற்றோட்டம் மற்றும் சூரிய வெளிச்சம் முக்கியம் என்பதை கொவிட்-19 நமக்கு கற்று கொடுத்துள்ளது என்று குடியரசு துணைத் தலைவர் திரு எம் வெங்கையா நாயுடு இன்று கூறினார். காற்றுப் புகாத இடங்களில் வாழும் வளர்ந்து வரும்
பழக்கம் குறித்து தமது அதிருப்தியை தெரிவித்த அவர், வீடுகள், அலுவலகங்கள், உணவகங்கள் மற்றும் கூட்ட அரங்குகளில் முறையான காற்றோட்ட வசதிகள் செய்யப்பட வேண்டும் என்றார்.
'நகர்ப்புற திட்டமிடுதல் மற்றும் புவியியலுக்கான பாடப்புத்தகம்' என்னும் தலைப்பிலான புத்தகம் ஒன்றை காணொலி மூலம் ஹைதராபாத்தில் வெளியிட்ட குடியரசு துணைத் தலைவர் இவ்வாறு கூறினார். இந்திய பெருநிறுவன விவகாரங்கள் நிறுவனத்தின் தலைமை செயல் அதிகாரி டாக்டர் சமீர் சர்மா இந்த புத்தகத்தை எழுதியுள்ளார்.
நவீன வாழ்க்கைமுறைக்கான ஆசையில் நகரங்களில் வாழ்பவர்கள் இயற்கையுடனான தங்களது தொடர்பை பல நேரங்களில் இழந்து விடுவதாக திரு நாயுடு கூறினார். சூரிய ஒளி கூட நமது வீடுகளுக்குள் வருவதில்லை என்று அவர் வருத்தம் தெரிவித்தார். நவீன கட்டிடங்கள் இயற்கையோடு ஒன்றி இருக்குமாறு வடிவமைக்கும் படி நகர வடிவமைப்பாளர்கள் மற்றும் திட்டமிடல் அதிகாரிகளை அவர் வலியுறுத்தினார்.
பூங்காக்கள், தோட்டங்கள் மற்றும் மைதானங்கள் போன்ற வசதிகள் நகரங்களில் இருக்க வேண்டும் என்று அவர் கூறினார். கட்டிடங்கள் நெருக்கமாக அமைந்திருக்கும் நகர்ப்புறப் பகுதிகள் வெள்ளப்பெருக்குக்கான காரணங்களில் ஒன்று என்று அவர் கூறினார்.
மாநகரம் என்பது ஒரு சிலருக்கானது மட்டுமே அல்ல என்று கூறிய அவர், நகரங்களில் வாழும் நிறைய ஏழைகள் நகரங்களின் வளர்ச்சி திட்டங்களில் விடுபட்டு போவதாகவும், நகர திட்டமிடுதலில் இன்றியமையா பாகமாக அனைவரையும் சேர்க்க வேண்டும் என்றும் திரு நாயுடு கூறினார்.
நகர்ப்புற வசதிகளுக்கான நிதி, பசுமை கட்டிடங்களை ஊக்குவித்தல், கழிவுகளை மறுசுழற்சி செய்தல், மழைநீரை சேமித்தல் மற்றும் பொதுப் போக்குவரத்தை ஊக்கப்படுத்துதல் போன்ற நகர திட்டமிடலின் ஒவ்வொரு பகுதியும் நீண்ட காலம் நிலைத்திருக்குமாறு திட்டமிடப்பட வேண்டும் என்று குடியரசு துணைத்தலைவர் கூறினார்.
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 137 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 137 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 24.16 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1776653
மத்திய அமைச்சரவை
சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
பிரதமர் திரு. நரேந்திர மோடி தலைமையிலான மத்திய அமைச்சரவை சுற்றுலாத்துறையில் இந்தியாவிற்கும் குரேஷியாவிற்கும் இடையேயான புரிந்துணர்வு ஒப்பந்தத்திற்கு, நிகழ்வுக்குப் பிந்தைய ஒப்புதலை வழங்கியுள்ளது.
இந்த ஒப்பந்தம் சுற்றுலாத்துறையில் ஒத்துழைப்பை மேம்படுத்த இருதரப்பினரும் அமைப்பு சார்ந்த செயல்பாட்டை உருவாக்க உதவும்.
2019ஆம் ஆண்டு மார்ச் மாதம் 26ஆம் தேதியன்று இந்திய குடியரசுத் தலைவர் குரேஷியாவிற்கு பயணம் மேற்கொண்டபோது இந்த புரிந்துணர்வு ஒப்பந்தம் கையெழுத்தாகியது.
பாதுகாப்பு அமைச்சகம்
பாதுகாப்புத்துறை அமைச்சரிடம் ரூ.174.44 கோடி இறுதி ஈவுத் தொகையை பாரத் எலக்ட்ரானிக்ஸ் லிமிடெட் வழங்கியது
மத்திய அரசு வைத்துள்ள பங்குகளுக்காக, பாரத் எலக்ட்ரானிக்ஸ் லிமிடெட் நிறுவனம் , 140% இறுதி ஈவுத் தொகையான ரூ.174, 43,63,569.20 -க்கான காசோலையை, பாதுகாப்புத்துறை அமைச்சர் திரு. ராஜ்நாத் சிங்கிடம் வழங்கியது. இந்த காசோலையை, பெல் நிறுவனத்தின் தலைவர் மற்றும் நிர்வாக இயக்குனர் திரு எம்.வி.கவுதாமா இன்று வழங்கினார். இந்நிகழ்ச்சியில் பாதுகாப்பு தளவாட உற்பத்தி துறை செயலாளர் திரு ராஜ்குமார் கலந்து கொண்டார்.
ஏற்கனவே, இடைக்கால ஈவுத் தொகை 140%  கடந்த பிப்ரவரி மாதம் மத்திய அரசிடம் வழங்கப்பட்டது.
பெல் நிறுவனம், பாதுகாப்பு துறையின் முன்னணி பொதுத்துறை நிறுவனம். 2019-20ம் ஆண்டில் இந்நிறுவனம் மத்திய அரசுக்கு 280% ஈவுத் தொகை வழங்கியுள்ளது குறிப்பிடத்தக்கது.
நுகர்வோர் நலன், உணவு மற்றும் பொது விநியோகம் அமைச்சகம்
இந்திய தர நிர்ணய அமைவனம் ஏற்பாடு செய்திருந்த ‘நீர்வாழ் உயிரின தீவனத்திற்கான இந்திய தரம்’ குறித்த இணையவழி கருத்தரங்கு
‘நீர்வாழ் உயிரின தீவனத்திற்கான இந்திய தரம்’ குறித்த விழிப்புணர்வு மற்றும் செயல்முறை பற்றிய இணையவழி கருத்தரங்கிற்கு இந்திய தர நிர்ணய அமைவனம் ஏற்பாடு செய்திருந்தது. தீவன தயாரிப்பு தொழில்துறை மற்றும் அரசின் மீனவளத் துறையைச் சார்ந்த 100-க்கும் மேற்பட்ட பிரதிநிதிகள் இந்த கருத்தரங்கில் பங்கேற்றனர்.
மீன் தீவனம் குறித்த இந்தியாவின் தற்போதைய தர நிர்ணய முறைகள் மற்றும் வருங்காலத்தில் பின்பற்றப்படவுள்ள புதிய தர விதிகள் குறித்த கருத்துக்கள் பரிமாறிக் கொள்ளப்பட்டதோடு, இதுதொடர்பான முக்கிய தேவைகள் குறித்து விளக்கப்பட்டது. 15 மார்ச் 2022 வரை சுற்றுக்கு விடப்பட்டுள்ள தர நிர்ணய வரைவு குறித்து ஆய்வு செய்யவும், கருத்து தெரிவிக்கவும் பிரதிநிதிகள் ஊக்குவிக்கப்பட்டனர். உற்பத்தியாளர்கள் தங்கள் உற்பத்திப் பொருட்களுக்கு தர முத்திரை -ஐ பயன்படுத்துவதற்கான இந்திய தர நிர்ணய அமைவனத்தின் சான்றிதழை பெறுமாறு வலியுறுத்தப்பட்டது. இதற்கான மதிப்பீட்டுத் திட்டங்கள் குறித்த தகவல் மற்றும் உரிமம் பெறுவதற்கான விண்ணப்ப நடைமுறைகளும் விளக்கி கூறப்பட்டது.
நீர்வாழ் உயிரினத் தீவனம் குறித்த இந்தியாவின் தர நிர்ணய விதிமுறைகளை இந்திய தர நிர்ணய அமைவனம் வெளியிட்டுள்ளது, அதன் விவரம் வருமாறு:
- IS 16150  : 2014 மீன் தீவனம் - வகைப்பாடு, பகுதி 1 கெண்டை மீன் தீவனம்
- IS 16150  : 2014 மீன் தீவனம் - வகைப்பாடு, பகுதி 2 கெழுத்திமீன் தீவனம்
- IS 16150  : 2014 மீன் தீவனம் - வகைப்பாடு, பகுதி 3 இறால் தீவனம்
- IS 16150  : 2014 மீன் தீவனம் - வகைப்பாடு, பகுதி 4 நன்னீர் இறால் தீவனம்
மத்திய மீன்வளம், கால்நடை பராமரிப்பு மற்றும் பால்வளத் துறை விடுத்த வேண்டுகோளின் பேரில் புதிய நீர் வாழ் உயிரினங்களுக்கான நீர் வாழ் உயிரின தீவனங்களுக்கும், இந்தியாவின் புதிய தர விதிமுறைகளை உருவாக்கும் பணியில் இந்திய தர நிர்ணய அமைவனம் ஈடுபட்டுள்ளது.
- பங்காசியஸ் மீனுக்கான மீன் தீவனம்
- அனைத்து வகை உண்ணி மீனுக்கான மீன் தீவனம்
- புலால் உண்ணி மீனுக்கான மீன் தீவனம்
- பல கலாச்சார மீனுக்கான மீன் தீவனம்
நாட்டில் மீனவளர்ப்புத் தொழில் வேகமாக வளர்ச்சி அடைந்து வரும் வேளையில், இந்த துறையில் அரசால் பல்வேறு புதிய முன்முயற்சிகள் / திட்டங்கள் தொடங்கப்பட்டு வருகிறது. இந்திய தர நிர்ணய விதிமுறைகளை நடைமுறைப்படுத்துவது, அதிக தரம்வாய்ந்த நீர்வாழ் உயிரின தீவன பயன்பாட்டை உறுதி செய்வதோடு, நீர்வாழ் உயிரினங்களின் தரத்தையும் மேம்படுத்த வகை செய்யும். நீர்வாழ் உயிரின தீவனங்கள் பாதுகாப்பானவையாகவும், மேம்பட்ட தரத்துடனும் இருந்தால் அது, உற்பத்தியாளர் அதிக விலை கோருவதற்கு உதவுவதுடன், நுகர்வோரும் தரமான மீன் வகைகளை வாங்கவும், சூழலியலின் ஒட்டுமொத்த ஆரோக்கியத்தை மேம்படுத்தவும் உதவும். அத்துடன் புதிய தர விதிமுறைகள் நாட்டில் இறக்குமதி செய்யப்படும் மீன் உணவுகளின் தரத்தை முறைப்படுத்தவும் பயன்படும்.
மின்னணு மற்றும் தகவல் தொழில்நுட்பம்
மத்திய இணை அமைச்சர் ராஜீவ் சந்திரசேகர் நாளை இந்தூர் பயணம்
மத்திய மின்னணுவியல், தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணை அமைச்சர் திரு. ராஜீவ் சந்திரசேகர், மத்தியப்பிரதேசத்திற்கு நாளை பயணம் மேற்கொள்கிறார். இந்த பயணத்தின்போது, தொழில்அதிபர்களுடன் கலந்துரையாடும் அவர், 2ம் நிலை மற்றும் 3ம் நிலை நகரங்களில் டிஜிட்டல் வாய்ப்புகளை உருவாக்க மத்திய அரசு மேற்கொண்டுவரும் முனைப்பான நடவடிக்கைகள் குறித்து விவாதிப்பார்.
இந்த ஒரு நாள் பயணத்தின் ஒரு பகுதியாக, முதலீடு இந்தூர் நிகழ்ச்சியில் பங்கேற்கும் அமைச்சர், இந்தூரில் சங்கல்ப் சேவா சதன் இயக்கம் சார்பில் ஏற்பாடு செய்யப்பட்டுள்ள விழாவில், தகவல் தொழில்நுட்பம் சார்ந்த ஸ்டார்ட்-அப் நிறுவனங்களுக்கு நாடாளுமன்ற உறுப்பினரின் பெருமை  என்ற விருதுகளை வழங்குகிறார். இந்தூர் நாடாளுமன்ற உறுப்பினர் திரு. சங்கர் லால்வானியின் அழைப்பை ஏற்று, இணை அமைச்சர் இந்த பயணத்தை மேற்கொள்கிறார்.
தொடர்ந்து மத்தியப்பிரதேச இந்திய தொழில் கூட்டமைப்பு சார்பில் நடைபெறும் மின்னணுவை ஊக்குவிக்கும் கருத்தரங்கில், அமைச்சர் உரையாற்றுகிறார். தற்சார்பு இந்தியா என்ற இலக்கை அடைய தொழில்துறை வளர்ச்சி மற்றும் புத்தாக்க முயற்சிகள் குறித்து இணை அமைச்சர் விளக்குவார்.
மத்திய அமைச்சரவை
உயிரி தொழில்நுட்பத் துறையில் இந்தியாவுக்கும் பின்லாந்துக்கும் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்
உயிரி தொழில்நுட்பத் துறையில் இந்தியாவுக்கும் பின்லாந்துக்கும் இடையே பரஸ்பர ஆர்வத்தின் அடிப்படையிலான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. இது, ஆராய்ச்சி மேம்பாடு மற்றும் புதுமைப் படைப்பு என்ற விரிவான தலைப்பின் கீழ் தொழில்கள் சார்ந்த புதுமைப் படைப்பு மற்றும் நாடுகளுக்கு இடையிலான பெரிய திட்டங்களை நிதி அளித்து அமல்படுத்துவதற்கானது.
பயன்கள்:
இந்திய மற்றும் பின்லாந்து நிறுவனங்களுக்கு இடையே ஒத்துழைப்பு கட்டமைப்பை உருவாக்கி வலுப்படுத்தவும், நீண்ட கால ஆராய்ச்சி, மேம்பாடு மற்றும் புதுமைப் படைப்பு ஒத்துழைப்பு அமைப்புகளை ஏற்படுத்தவும் இந்த ஒப்பந்தம் ஆதரவளிக்கும். உயர் தரமுள்ள சர்வதேச கூட்டுத் திட்டங்களுக்கு தேவை அடிப்படையில் நிதி உதவி செய்வதன் மூலம் இரு நாடுகளும், பரஸ்பர நன்மை பயக்கும் உலகத்தர புதுமைப் படைப்புகளை அடைய இந்த ஒப்பந்தம் உதவும். இருநாடுகளின் விஞ்ஞானிகள், ஆராய்ச்சியாளர்கள் மற்றும் தொழில்துறையினரிடையே அறிவுப் பெருக்கம், அறிவுப் பகிர்வு ஆகியவற்றுக்கும் இது வசதி ஏற்படுத்தித் தரும்.
விவரங்கள்:
- பரஸ்பர ஆர்வத்தின் அடிப்படையில் இந்திய உயிரி தொழில்நுட்பத் துறையும், பிசினஸ் பின்லாந்து நிறுவனமும் இணைந்து கீழ்கண்ட ஆராய்ச்சித் திட்டங்களுக்கு உதவ முடிவு செய்துள்ளன.
- புதுமைப் படைப்பு, உயிரி எதிர்கால மேடை, உயிரி எரிபொருட்கள், உயிரி எரிசக்தி, உயிரிகூழ் அடிப்படையிலான பொருட்கள்.
- உயிரி தொழில்நுட்பம் சார்ந்த சுற்றுச்சூழல் மற்றும் எரிசக்தி செயல்பாடுகள்
- தொடக்கநிலை மற்றும் வளர்ச்சி நிலை நிறுவனங்களின் வர்த்தக மேம்பாடு
- கல்வி தொழில்நுட்பங்கள் மற்றும் உயிரியல் சார்ந்த விளையாட்டுக்கள்.
- அறிவியல் தொழில்களின் இதரத் துறைகள்
பின்னணி:
பின்லாந்துக்கும் இந்தியாவுக்கும் இடையே அறிவியல் தொழில்நுட்ப ஒத்துழைப்பு குறித்து 2008 மார்ச் 28-ம் தேதி ஹெல்சிங்கி நகரில் கையெழுத்தான உடன்பாட்டுக்கு ஏற்ப இந்த புரிந்துணர்வு ஒப்பந்தம் கையெழுத்திடப்பட்டுள்ளது.
-------------
(Visitor Counter : 96
சிறுபான்மையினர் நலன் அமைச்சகம்
சிறுபான்மையின சமுதாயத்தினருக்கு இலவச பயிற்சி
நாடாளுமன்றத்தின் மக்களவையில் கேள்வி ஒன்றுக்கு மத்திய சிறுபான்மையினர் விவகாரங்கள் துறை அமைச்சர் திரு முக்தர் அப்பாஸ் நக்வி எழுத்துபூர்வமாக அளித்த பதிலில் கூறியதாவது:
சீக்கியர், ஜெயின், முஸ்லிம், கிறிஸ்தவர்கள், பௌத்த மதம் மற்றும் பார்சி இனத்தை சேர்ந்தவர்கள் தொழில்நுட்ப கல்வி / தொழில் கல்விக்கான மாணவர் சேர்க்கை, மற்றும் அரசு/ தனியார் துறை வேலைவாய்ப்புகளுக்கான போட்டித் தேர்வில் பங்கேற்க ‘நயா சவேரா’ திட்டத்தின் கீழ் இலவச பயிற்சிகளை சிறுபான்மையினர் விவகாரத்துறை அமைச்சகம் அளிக்கிறது. தொண்டு நிறுவனங்கள், மற்றும் திட்டங்களை அமல்படுத்தும் முகமைகள் மூலம் இந்த பயிற்சிகள் நாடு முழுவதும் அளிக்கப்படுகின்றன. நயா சவேரா திட்டம் அமல்படுத்தப்பட்டதிலிருந்து சிறுபான்மையினத்தை சேர்ந்த 1,19,283 மாணவர்களுக்கு இலவச பயிற்சி அளிக்கப்பட்டுள்ளது.
இத்திட்டத்தை அமல்படுத்துவதற்காக 130 திட்ட அமலாக்க குழுக்களை மத்திய அமைச்சகம் கடந்த 2017-18ம் ஆண்டு உருவாக்கியது. இந்த நிதியாண்டில் நயா சவேரா திட்டத்தின் கீழ் பயிற்சி வகுப்புகளை நடத்த 37 அமைப்புகளுக்கு ஒப்புதல் வழங்கப்பட்டுள்ளது .. 2021-22ம் நிதியாண்டில் நவம்பர் 30ம் தேதி வரை திட்டத்தை அமல்படுத்தும் முகமைகளுக்கு ரூ.13.53 கோடி வழங்கப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1779769
பிரதமர் அலுவலகம்
இந்திய – வியட்நாம் மெய்நிகர் உச்சிமாநாட்டில் இந்திய பிரதமரின் துவக்க உரையின் தமிழ் வடிவம்
மாட்சிமைமிகு அதிபர் அவர்களே, வணக்கம்.
கோவிட்-19 தொற்றுநோயை சிறப்பாகக் கையாண்டதில் வியட்நாம் பெற்ற வெற்றிக்கு உலகம் முழுவதும் பாராட்டுகள் குவிந்து வருகின்றன. இதற்காக உங்களையும் வியட்நாம் குடிமக்களையும் வாழ்த்துகிறேன்.
வியட்நாம் இந்தியாவின் கிழக்கு நோக்கிய கொள்கையின் ஒரு முக்கிய தூணாகும். மேலும் நமது இந்தோ-பசிபிக் நோக்கிலும் ஒரு முக்கிய பங்காளியாகும். நமது இருதரப்பு தொடர்புகளும் வேகமாக வளர்ந்து புதிய பகுதிகளுக்கு பரவி வருகின்றன.
வியட்நாமுடனான எங்கள் உறவை நீண்ட கால மற்றும் ராணுவ ரீதியான பார்வையில் இருந்து பார்க்கிறோம். இந்தோ-பசிபிக் பிராந்தியத்தில் அமைதி, ஸ்திரத்தன்மை மற்றும் செழிப்பு ஆகியவை எங்களால் பகிர்ந்து கொள்ளப்பட்ட நோக்கமாகும். பிராந்தியத்தில் ஸ்திரத்தன்மை மற்றும் அமைதியைப் பேணுவதில் எங்களின் கூட்டாண்மை குறிப்பிடத்தக்க பங்களிப்பை வழங்க முடியும்.
இன்றைய மெய்நிகர் உச்சிமாநாட்டில், எங்களின் விரிவான ராணுவ ரீதியான கூட்டாண்மையின் கீழ் நமது தற்போதைய ஒத்துழைப்பின் பல்வேறு அம்சங்களை மதிப்பீடு செய்யவிருக்கிறோம். பிராந்திய மற்றும் பலதரப்பு மட்டங்களில் நமது பரஸ்பர ஒத்துழைப்பை விவாதிக்க இது நல்லதொரு வாய்ப்பாகும்.
பல உலகளாவிய சவால்கள் மற்றும் நமது பிராந்தியத்தின் எதிர்காலம் பற்றிய நமது கருத்துக்களில் ஒற்றுமை உள்ளது. மேலும் பகிரப்பட்ட நமது மதிப்புகளை மேலும் முன்னேற்ற இணைந்து செயல்படுவோம். அடுத்த ஆண்டு, நாம் இருவரும் ஐ.நா. பாதுகாப்பு சபையின் உறுப்பினர்களாக இருப்போம். எனவே, உலக அரங்கில் நமது ஒத்துழைப்பின் முக்கியத்துவம் மேலும் அதிகரித்துள்ளது.
2021 முதல் 2023 வரையிலான நமது இருதரப்பு ஈடுபாட்டிற்கான கூட்டு தொலைநோக்கு ஆவணம் மற்றும் செயல்திட்டத்தை இன்று வெளியிடவிருக்கிறோம் என்பது மகிழ்ச்சி அளிக்கிறது. அமைதி, செழிப்பு மற்றும் மக்களுக்கான இந்த கூட்டு பார்வை, நமது உறவின் ஆழம் குறித்த வலுவான செய்தியை உலகம் முழுவதும் அனுப்பும்.
மத்திய அமைச்சரவை
15-வது நிதி ஆணையத்தின் காலத்தை நவம்பர் 30, 2019 வரை நீடிக்க மத்திய அமைச்சரவை ஒப்புதல்
15-வது நிதி ஆணையத்தின் காலத்தை நவம்பர் 30, 2019 வரை நீடிக்க பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. சீர்திருத்தங்களுக்கான பல்வேறு நிதி கணிப்புகள் குறித்த ஒப்பிடக்கூடிய பல்வேறு மதிப்பீடுகளை ஆராயுதல் மற்றும் 2020-2025 காலத்திற்கான ஆணையத்தின் பரிந்துரைகளை இறுதி செய்தல் ஆகியவற்றிற்கு இந்த கால நீடிப்பு வழி வகுக்கும்.
சுகாதாரம் மற்றும் குடும்ப நலத்துறை அமைச்சகம்
உஸ்பெகிஸ்தான்-மரியான் பயோடெக் இடையே நிலவும் இருமல் சிரப் விஷயம் பற்றிய செய்திக்குறிப்பு
உத்தரப் பிரதேச மாநிலம் நொய்டாவில் உள்ள இந்திய நிறுவனமான மரியன் பயோடெக் தயாரித்த அசுத்தமான இருமல் சிரப் டாக்1 மேக்ஸ் பற்றி உஸ்பெகிஸ்தானில் இருந்து புகார்கள் வந்துள்ளன. மத்திய சுகாதாரம் மற்றும் குடும்ப நலன், ரசாயனங்கள் மற்றும் உரங்கள் துறை அமைச்சர் டாக்டர் மன்சுக் மாண்டவியாவின் வழிகாட்டுதல் படி, மத்திய மருந்து தரக் கட்டுப்பாட்டு அமைப்பு  2022, டிசம்பர் 27 முதல் உஸ்பெகிஸ்தானின் தேசிய மருந்துக் கட்டுப்பாட்டாளருடன் தொடர்ந்து தொடர்பில் உள்ளது.
தகவல் கிடைத்தவுடன், உற்பத்தியாளரான மரியன் பயோடெக் நிறுவனத்தின் நொய்டா தொழிற்சாலையில் உத்தரப்பிரதேச மருந்துக் கட்டுப்பாடு மற்றும் சிடிஎஸ்சிஓ குழுவினர் இணைந்து ஆய்வு செய்தனர், ஆய்வு அறிக்கை அடிப்படையில் தகுந்த நடவடிக்கை எடுக்கப்படும்.
மரியன் பயோடெக் உரிமம் பெற்ற உற்பத்தியாளர் நிறுவனமாகும் . ஏற்றுமதி நோக்கத்திற்காக டாக்1 மேக்ஸ் சிரப் மற்றும் மாத்திரைகள் தயாரிப்பதற்கான உரிமத்தை இது பெற்றுள்ளது. உத்தரப்பிரதேசத்தில் உள்ள மருந்துக் கட்டுப்பாட்டாளர் இதனை வழங்கியுள்ளார்.
இருமல் மருந்தின் மாதிரிகள் உற்பத்தி வளாகத்தில் இருந்து எடுக்கப்பட்டு, சண்டிகரில் உள்ள பிராந்திய மருந்துப் பரிசோதனை ஆய்வகத்திற்கு பரிசோதனைக்காக அனுப்பப்பட்டுள்ளன.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1887246
சுகாதாரம் மற்றும் குடும்ப நலத்துறை அமைச்சகம்
கவச உடைகளை அணியும் கொரோனா போராளிகளுக்கு ஓர் ‘குளுமையான’ நிவாரணி: மும்பை மாணவரின் புதிய கண்டுபிடிப்பு
கொவிட்- 19 தொற்றுக்கு எதிராக முழுவீச்சுடன் போராடிவரும் மருத்துவப் பணியாளர்களுக்கு நிவாரணம் வழங்கும் வகையில் முழு உடல் கவசத்தில் பயன்படுத்தப்படும் புதிய செயற்கை சுவாசக் கருவியை மும்பையைச் சேர்ந்த மாணவர் திரு நிஹால் சிங் ஆதர்ஷ் கண்டுபிடித்துள்ளார். கோவ்-டெக் என்று பெயரிடப்பட்டுள்ள இந்த கையடக்க, எளிய கண்டுபிடிப்பு, வெறும் நூறு நொடிகளில் தூய்மையான காற்றை வெளியிடும் வகையில் உருவாக்கப்பட்டுள்ளது.
இந்த புதிய கண்டுபிடிப்பைப் பற்றி மும்பை பத்திரிக்கை தகவல் அலுவலகத்திடம் பேசிய இரண்டாம் ஆண்டு பொறியியல் மாணவரான திரு நிஹால், “முழு உடல் கவசம் அணியும் போதும், மின் விசிறியின் கீழ் அமரும் உணர்ச்சியை கோவ்-டெக் செயற்கை சுவாசக் கருவி வழங்கும். சுற்றுப்புறக் காற்றை உள்ளிழுத்து, அதை வடிகட்டி, தூய்மையான காற்றை முழு உடல் கவசத்தின் உள்ளே இந்தக் கருவி செலுத்தும். பொதுவாக, போதிய காற்று வசதி இல்லாததால் முழு உடல் கவசத்தை அணியும்போது, வெப்பமாகவும், ஈரப்பதமாகவும் இருக்கும். எங்களது புதிய கண்டுபிடிப்பு, உடல் கவசத்தின் உள்ளே சீரான காற்றை செலுத்துவதால் இதுபோன்ற அசௌகரியங்கள் களையப்படும்”, என்று கூறினார்.
தமது தாய் டாக்டர் பூனம் கவுர் ஆதர்ஷ், முழு உடல் கவசத்தை அணிந்து கொவிட்-19 நோயாளிகளுக்கு சிகிச்சை அளிக்கும்போது எதிர்கொள்ளும் சவால்களை அறிந்து, அவர் போன்ற இதர மருத்துவப் பணியாளர்களுக்கு உதவும் நோக்கத்தோடு, 19 வயதான திரு நிஹால் இந்தக் கண்டுபிடிப்பில் ஈடுபட்டார்.
இந்திய அரசின் அறிவியல் மற்றும் தொழில்நுட்பத் துறையின் கீழ் இயங்கும் தேசிய அறிவியல் மற்றும் தொழில்நுட்ப தொழில்முனைவு மேம்பாட்டு வாரியத்தின் ஆதரவுடன் செயல்படும் சோமய்யா வித்யாவிகார் பல்கலைக்கழகத்தின் புதிய கண்டுபிடிப்பு ஆதரவு வடிவமைப்பு ஆய்வகத்தின் உதவியோடு இடுப்பில் அணியும் வகையிலான மாதிரியை திரு நிஹால் உருவாக்கினார். இதன்மூலம் மருத்துவப் பணியாளர்களுக்கு போதிய காற்று வசதி கிடைப்பதுடன் பல்வேறு தொற்றுகளில் இருந்து அவர்களுக்கு பாதுகாப்பும் அளிக்கப்படுகிறது.
ரூ.5499 விலையில் விற்பனை செய்யப்படும் இந்தக் கருவி, புனேவில் உள்ள இரண்டு மருத்துவமனைகளில் பயன்படுத்தப்பட்டு வருகிறது. ஏற்கனவே 30-40 கருவிகள் சோதனை முயற்சியில் மருத்துவமனைகளுக்கும் அரசுசாரா அமைப்புகளுக்கும் வழங்கப்பட்டுள்ள நிலையில், மேலும் 100 கருவிகள் உற்பத்தி செய்யப்பட்டு வருகின்றன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1721012
----
(Visitor Counter : 197
மத்திய அமைச்சரவை
திரும்பச் செலுத்தப்படாத தொகை உள்ள வங்கிக் கடன் பிணைச் சொத்துக்களைக் கைப்பற்றுவதற்காக, தேசிய சொத்துக்கள் மறுகட்டமைப்பு நிறுவனம் என் ஏ ஆர் சி எல் வழங்கிய உத்தரவாத ரசீதுகளுக்கு ஆதரவளிக்கும் வகையில் மத்திய அரசு உத்தரவாதம் – அமைச்சரவை ஒப்புதல்
திரும்பச் செலுத்தப்படாத தொகை உள்ள வங்கிக் கடன் பிணைச் சொத்துக்களைக் கைப்பற்றுவதற்காக, என் ஏ ஆர் சி எல் வழங்கிய உத்தரவாத ரசீதுகளுக்கு ஆதரவளிக்கும் வகையில் மத்திய அரசு உத்தரவாதம் 30,600 கோடி ரூபாய்க்கு நேற்று மத்திய அமைச்சரவையில் பிரதமர் தலைமையிலான கூட்டத்தில் ஒப்புதல் அளிக்கப்பட்டது. இது 2020-21 நிதியாண்டிற்கான மத்திய பட்ஜெட்டின் அறிவிப்புகளுக்கு ஏற்ப மேற்கொள்ளப்படுவதாகும்.
மத்திய அரசு என் ஏ ஆர் சி எல் வழங்கிய உத்தரவாத ரசீதுகளுக்கு ஆதரவளிக்கும். 30600 கோடி ரூபாய் வரை உத்தரவாதம் அளிக்கப்படுகிறது. இது 5 ஆண்டுகளுக்கு செல்லுபடியாகும்.
உத்தரவாத ரசீதுகளுக்கான தகுதி மதிப்பீட்டுக்கும், கடன் சொத்துக்கள் குறித்து, தீர்வு காணுதல் அல்லது சொத்துக்களை விற்றல் , ஆகியவற்றின் மூலம் உண்மையாக அதிலிருந்து கிடைக்கும் தொகைக்கும் இடையிலான வேறுபாட்டை ஈடு செய்யும் வகையில், என் ஏ ஆர் சி எல் உத்தரவாதத்தைப் பயன்படுத்திக் கொள்ளலாம். என் ஏ ஆர் சி எல், உத்தரவாதத்துக்கான ஆண்டு கட்டணத்தைச் செலுத்த வேண்டும்.
நன்மைகள்:
என் ஏ ஆர் சி எல் – ஐடிஆர்சிஎல் அமைப்பு பல்வேறு வங்கிகளிலிருந்து பெறப்பட்ட கடன்களை ஒருங்கிணைக்க உதவி, ஐபிசி முறை உட்பட பல முறைகள் மூலமாக, துரிதமான ஒரு முனை முடிவெடுத்து தீர்வு காண வழிவகுக்கும். இது வாராக்கடன் பிணைச் சொத்துக்களுக்குத் தீர்வு காண்பதற்கான விரைவான நடவடிக்கையை ஊக்குவிக்கும். இதன் மூலம் சிறந்த மதிப்பைப் பெற முடியும். அது தொடர்பான மதிப்பு கூட்டுதல் பணிகளுக்காக ஐடிஆர்சிஎல் - இந்திய கடன் தீர்க்கும் நிறுவனம் சந்தை நிபுணத்துவத்தைப் பயன்படுத்தும்.
இந்த அணுகுமுறை, வங்கிப் பணியாளர்கள், வணிகம் மற்றும் கடன் வளர்ச்சியை அதிகரிப்பதில் கவனம் செலுத்த அனுமதிக்கும். இந்த சொத்துக்கள் மற்றும் உத்தரவாத ரசீதுகளை வைத்திருக்கும் வங்கிகள் இதற்கான பலன்களைப் பெறுவார்கள். இந்திய அரசாங்க உத்தரவாதம், உத்தரவாத ரசீதுகளின் பணப்புழக்கத்தை அதிகரிக்கும். ஏனெனில் இதுபோன்ற உத்தரவாத ரசீதுகள் வர்த்தகத்தில் ஈடுபடுத்தப்படுகின்றன.
புவி அறிவியல் அமைச்சகம்
தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்காக ரூபாய் ஆயிரம் கோடியை இந்தியா முதலீடு செய்திருப்பதன் வாயிலாக ரூபாய் 50,000 கோடி அளவிலான பலன்களைப் பெற்று வறுமைக் கோட்டிற்கு கீழ் வாழும் 1.07 கோடி விவசாயக் குடும்பங்களும், 53 லட்சம் மீனவக் குடும்பங்களும் பயனடைந்துள்ளன- என்சிஏஈஆர் அறிக்கை
"தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்காக மத்திய புவி அறிவியல் அமைச்சகம் செலவு செய்துள்ள ஒவ்வொரு ரூபாய்க்கும் 50 ரூபாய்க்கான பலன்களை நாட்டின் பொருளாதாரம் அடையும்," என்று தேசிய செயல்முறை சார்ந்த பொருளாதார ஆராய்ச்சிக் குழு  வெளியிட்டுள்ள அறிக்கையில் தெரிவிக்கப்பட்டுள்ளது. தேசிய பருவமழை இயக்கம் மற்றும் திறன் கொண்ட கணினி பயன்பாட்டு அமைப்புகளுக்கான முதலீட்டினால் ஏற்படக் கூடிய பொருளாதார நலன்கள் குறித்த அறிக்கையை மத்திய அறிவியல் மற்றும் தொழில்நுட்பம், சுகாதாரம் மற்றும் குடும்ப நலத்துறை, புவி அறிவியல் துறைகளுக்கான அமைச்சர் டாக்டர் ஹர்ஷ் வர்தன் இன்று வெளியிட்டார்.
தில்லியில் இயங்கும் என்சிஏஈஆர் என்பது பொருளாதாரக் கொள்கைகள் குறித்த ஆராய்ச்சியில் ஈடுபடும் ஓர் தனியார் அமைப்பாகும். இந்திய அரசின் புவி அறிவியல் அமைச்சகம் மேற்கொண்ட ஆய்வின் அடிப்படையில் இந்த அறிக்கை தயாரிக்கப்பட்டுள்ளது.
நிகழ்ச்சியில் பேசிய மத்திய அமைச்சர் டாக்டர் ஹர்ஷ் வர்தன், இந்திய வானிலை ஆராய்ச்சி மையத்தின் வேளாண் குறித்த வானிலை ஆராய்ச்சி சேவைகளை நாட்டில் உள்ள ஏராளமான விவசாயிகள் பயன்படுத்தி, அதன் மூலம் பயனடைந்து வருவதாகக் கூறினார்.
"விவசாயிகளுக்காக, இந்திய வானிலை ஆராய்ச்சி மையம், தொகுதிவாரியான வானிலை அறிவிப்புகள் மற்றும் எச்சரிக்கைகளை அண்மையில் துவக்கியுள்ளது. தற்போது 2000 தொகுதிகளில் உள்ள விவசாயிகள் இந்த சேவையினால் பயனடைந்து வருகிறார்கள். இன்றளவில் செல்பேசி செயலி, மேக்தூத் மற்றும் சமூக ஊடகங்கள் உள்ளிட்ட பல்வேறு வழிகளின் மூலமாக சுமார் 4.3 கோடி விவசாயிகளுக்கு இந்த முன்னறிவிப்புகளும் எச்சரிக்கைகளும் சென்று சேர்கின்றன" என்று அவர் தெரிவித்தார்.
கடல் தகவல் சேவைகளுக்கான இந்திய தேசிய மையமான ஐஎன்சிஓஐஎஸ், தினமும் கடலுக்கு செல்லும் மீனவர்களுக்கு மாநில வாரியாக முன்னறிவிப்புகள் மற்றும் எச்சரிக்கைகளை வழங்குவதாகக் குறிப்பிட்ட அமைச்சர் டாக்டர் ஹர்ஷ் வர்தன், பல்வேறு தகவல் தொடர்பு தொழில் நுட்பங்களின் வாயிலாக அறிவிக்கப்படும் இந்த தகவல்களை தற்போது 7 லட்சம் மீனவர்கள் பயன்படுத்தி வருவதாகக் கூறினார்.
இன்று வெளியிடப்பட்ட அறிக்கையின் முக்கிய அம்சங்கள்:தேசிய பருவமழை மிஷன் மற்றும் திறன் கொண்ட கணினி பயன்பாட்டு அமைப்புகளுக்காக ரூபாய் ஆயிரம் கோடியை இந்தியா முதலீடு செய்திருப்பதன் வாயிலாக ரூபாய் 50,000 கோடி அளவிலான பலன்களைப் பெற்று வறுமைக் கோட்டிற்கு கீழ் வாழும் 1.07 கோடி விவசாயக் குடும்பங்களும், 53 லட்சம் மீனவக் குடும்பங்களும் பயனடைந்துள்ளன.கால்நடைகளுக்கு தடுப்பு மருந்துகள் வழங்குவது அவற்றின் இருப்பிடங்களை புதுப்பிப்பது உள்ளிட்டவைகளுக்கு 76 சதவீத கால்நடை உரிமையாளர்கள் வானிலை சார்ந்த தகவல்களை பயன்படுத்தி வருகின்றனர்.கடலுக்கு மீன்பிடிக்கச் செல்லும் முன், 82 சதவீத மீனவர்கள் கடல் குறித்த முன்னறிவிப்பை பயன்படுத்துகிறார்கள்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1669813
----
(Visitor Counter : 142
மத்திய அமைச்சரவை
இந்தியாவுக்கும், சவோ டோமி மற்றும் பிரின்ஸ்பி நாட்டுக்கும் இடையே மூலிகைகள் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல் அளித்தது
இந்தியாவுக்கும், சவோ டோமி மற்றும் பிரின்ஸ்பிக்கும் இடையே மூலிகைத்தாவரங்கள் துறையில் ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்தப் புரிந்துணர்வு ஒப்பந்தம் 14.03.2018 அன்று கையெழுத்திடப்பட்டது.
பின்னணி:
15 விவசாய பருவநிலை மண்டலங்களைக் கொண்டுள்ள இந்தியா உயிரி பலதரப்புத் தன்மையைப் பொறுத்தவரை உலகின் மிகவும் வளமான நாடுகளில் ஒன்று. மொத்தமுள்ள 17,000 முதல் 18,000 வரையிலான பூக்கும் தாவர இனங்களில் 7,000 ஆயிரத்திற்கும் மேற்பட்டவை நாட்டுப்புறப் பயன்பாட்டிலும், ஆவணப்படுத்தப்பட்ட ஆயுர்வேதம், யுனானி, சித்தா, ஹோமியோபதி  போன்ற மருத்துவமுறைகளின் மருத்துவக்குணம் உள்ளவையாக மதிப்பிடப்பட்டுள்ளது. இவற்றில் சுமார் 1,178 மூலிகைத்தாவரங்கள் வர்த்தகத்திற்கு உட்பட்டிருப்பதாக மதிப்பிடப்பட்டுள்ளது. இவற்றில் 242 வகை மூலிகைகள் ஆண்டுக்கு 100 மெட்ரிக் டன்களுக்கும் அதிகமான அளவு பயன்படுத்தப்படுவதும் மதிப்பிடப்பட்டுள்ளது. பாரம்பரிய மருத்துவம் மற்றும் மூலிகைத் தொழிலுக்கு மருத்துவத் தாவரங்கள் முக்கிய ஆதாரங்கள் மட்டுமின்றி இந்திய மக்கள்தொகையில் பெரும் பகுதிக்கு வாழ்வாதாரத்தையும், ஆரோக்கியப் பாதுகாப்பையும் அளித்துவருகிறது. உலகளவில் பாரம்பரிய மற்றும் மாற்று மருத்துவப் பராமரிப்பு முறைகள் மறுமலர்ச்சிப் பெற்றுள்ளன. இதனால் இவற்றின் உலக வர்த்தகம் 120 கோடி அமெரிக்க டாலர் அளவுக்கு நடைபெற்றுவருகிறது. இந்த வர்த்தகம் 2050-வது ஆண்டு வாக்கில் 7 டிரில்லியன் அமெரிக்க டாலர் அளவாக உயரும் என்று எதிர்பார்க்கப்படுகிறது. மேலும் இந்த இரண்டு நாடுகளின் ஒரே மாதிரியான புவியியல் பருவநிலைச் சூழலைக் கருத்தில்கொண்டால் வெப்பமண்டலம் உள்ளிட்ட பெரும்பாலான பகுதிகளில் பெரும் எண்ணிக்கையான மருத்துவத் தாவரங்கள் வளர்கின்றன.
ஆயுஷ் மருத்துவமுறையை மேம்படுத்திப் பரப்ப வேண்டியதன் அவசியத்தைக் கருத்தில்கொண்டு நமது புரிந்துணர்வுஒப்பந்த வரைவு, மருத்துவத் தாவரங்கள் துறையில் நாட்டுக்கு நாடு வேறுபட்டு வருகிறது. சவோ டோமி மற்றும் பிரின்ஸ்பி ஜனநாயகக் குடியரசை பொறுத்தமட்டில் இந்த ஒப்பந்தவரைவு சம்பந்தப்பட்ட அதிகாரிகளுடன் பகிர்ந்து கொள்ளப்பட்டுள்ளது.
(Visitor Counter : 92